ئۇيغۇرسوفت كود ئالماشتۇرغۇچ

قىسقىچە چۈشەندۈرۈش

«ئۇيغۇرسوفت كود ئالماشتۇرغۇچ» ئۇيغۇرچە ھۆججەت-ماقالىلەردىكى ھەرخىل ئۆلچەمدە كىرگۈزۈلگەن يېزىقلارنى بىرلىككە كەلگەن ئۇيغۇرچە ئۆلچەمگە ئالماشتۇرۇش قورالى بولۇپ، ئىلگىرى ئىشلىتىلگەن ئەلكاتىپ (كونا)، ئالماس، ئەلپىدا، ...قاتارلىق خەت نۇسخىلىرىدا يېزىلغان تېكىستلەرنى خەلقئارالىق ۋە دۆلەت ئۆلچىمىدىكى ئۇيغۇرچە تېكىستكە ئالماشتۇرۇپ بېرىدۇ. بۇ قورال Microsoft Word قىستۇرمىسى (ئوچۇق ھالەت) ۋە ئايرىم ئىجرا بولىدىغان پىروگرامما (يېپىق ھالەت) بويىچە ياسالغان.

ئاساسىي ئىقتىدارى

* كۆپ خىل ئۆلچەمنى قوللايدۇ

2000-يىلىنىڭ باشلىرىدا ئىشلىتىلگەن ئەلكاتىپ (كونا)، ئالماس، يىپەك يولى، دۇلدۇل، ئەلپىدا، بىلىگيار، UKK (شىنجاڭ مائارىپ ئىنىستىتوتى)،...قاتارلىق كىرگۈزگۈچلەر ۋە خەت نۇسخىلىرىدا كىرگۈزۈلگەن كود ئۆلچەمنى ئۇيغۇرچە ئۆلچەملىك كود ئۆلچىمىگە ئايلاندۇرۇشقا بولىدۇ.

* Microsoft Word قىستۇرمىسى (ئوچۇق ھالەت)

Microsoft Word قوزغىتىپ كود ئالماشتۇرماقچى بولغان ھۆججەتنى ئېچىپ، باش تىزىملىكتىن ئالماشتۇرماقچى بولغان يۆنىلىشنى تاللىسىڭىزلا بولىدۇ. ئوچۇق ھالەتتە كود ئالماشتۇرۇش جەريانىنى كۆرۈپ تۇرالايسىز، سۈرئەت سەل ئاستا بولسىمۇ، لېكىن جەدۋەللەر ۋە رەسىملەر ھېچقانداق تەسىرگە ئۇچرىمايدۇ. ئايلاندۇرماقچى بولغان مەزمۇن ئارىسىدا جەدۋەل، رەسىم ۋە باشقا نەرسىلەر بولسا، بۇ خىل ئۇسۇل تەۋسىيە قىلىنىدۇ.

* ئايرىم ئىجرا بولىدىغان پىروگرامما (يېپىق ھالەت)

بۇ قورالنى قوزغىتىپ، كود ئالماشتۇرماقچى بولغان ھۆججەتنى ئېچىپ، باش تىزىملىكتىن ئالماشتۇرماقچى بولغان يۆنىلىشنى تاللىسىڭىزلا بولىدۇ. يېپىق ھالەتتە كود ئالماشتۇرۇش جەريانىنى كۆرەلمەيسىز. سۈرئەت تېز بولسىمۇ، لېكىن جەدۋەللەر ۋە رەسىملەر بەزىدە تەسىرگە ئۇچراپ قېلىشى مۇمكىن. ئايلاندۇرماقچى بولغان مەزمۇن پۈتۈنلەي يېزىق بولسا، بۇ خىل ئۇسۇل تەۋسىيە قىلىنىدۇ. رەسىم ياكى جەدۋەل ئارىلاشقان بولسا نورمال ئايلاندۇرالماسلىقى مۇمكىن. بۇنداق ئەھۋالدا Microsoft Word ھالىتىدە كود ئالماشتۇرۇپ ئىشلىتىڭ.

ئىشلىتىش ئۇسۇلى

* ئايرىم ئىجرا بولىدىغان پىروگرامما (يېپىق ھالەت)


بۇ قورالنى قوزغىتىپ، ئايلاندۇرماقچى بولغان ھۆججەتنى ئېچىڭ. ئاندىن تىزىملىكتىن «ئەلپىدا ← ئەلكاتىپ 5.0»نى تاللاپ، «ئالماشتۇرۇش»نى باسسىڭىز بولىدۇ.



ئالماشتۇرۇپ تاماملانغاندىن كېيىن، «ئېچىش»نى بېسىپ Microsoft Word ئاچقاندىن كېيىن، ھەممىنى تاللاپ خەت نۇسخىسىنى ALKATIP نىڭ خالىغان نۇسخىسىغا ئالماشتۇرسىڭىز نورمال چىقىدۇ.

* Microsoft Word مۇھىتىدا كود ئالماشتۇرۇش

Microsoft Word 2007/2010 نى قوزغىتىپ، ئايلاندۇرماقچى بولغان ھۆججەتنى ئېچىڭ. ئاندىنMicrosoft Word نىڭ باش تىزىملىكىدىن加载项 (يۈكلەنمىلەر)نى چېكىپ، ئۇنىڭ ئىچىدىن 代码转换 (كود ئالماشتۇرۇش)نى چېكىپ، Alpida (爱维达) (ئەلپىدا)نى تاللاپ، ئاندىن يەنە ALKATIP 5.0 (维软) (ئۇيغۇرسوفت ئەلكاتىپ 5.0)نى تاللىسىڭىز بولىدۇ.



ئالماشتۇرۇپ تاماملانغاندىن كېيىن، بارلىق مەزمۇننى تاللاپ خەت نۇسخىسىنى ALKATIP نىڭ خالىغان نۇسخىسىغا ئالماشتۇرسىڭىز نورمال چىقىدۇ.

ئۇيغۇرسوفت شىركىتى يۇمشاق دېتال ئېچىش بۆلۈمى

ئادرېس: ئۈرۈمچى شەھىرى قىزىلبايراق يولى كومپيۇتېر بازىرى تۆتىنچى قەۋەت 4319-نومۇر

تور ئادرېس: http://www.uighursoft.com

تېلېفون: 2813300، 2839871-0991